laion/Wikipedia-Exotic huggingface dataset:
פים ואן לומל

פים ואן לומל (בהולנדית: Pim van Lommel, נולד 1943) הוא סופר וחוקר הולנדי בתחום המוות הקליני וחוויות סף המוות. ואן לומל למד רפואה באוניברסיטת אוטרכט והתמחה בקרדיולוגיה. הוא עבד כקרדיולוג בבית החולים ריג'נסטייט בארנהם במשך 26 שנה (1977-2003). ואן לומל ידוע בעיקר בשל המחקר והתיעוד המקיף שערך בנושא חוויות סף מוות שחוו אנשים במהלך מוות קליני, כולל פרסומים מדעיים סטנדרטיים, כגון ב"סכין המנתחים" (אנ'). הוא פרץ לתודעה הציבורית עם יציאת רב-המכר שלו, "Eindeloos Bewustzijn: een wetenschappelijke visie op de Bijna-Dood Ervaring" (תרגום: "תודעה אינסופית: מחוויית סף-המוות - חזון מדעי") שיצא לאור בהולנד בשנת 2007 ותורגם לכמה שפות, כולל גרמנית, אנגלית, צרפתית, פולנית וספרדית. באנגלית כותרתו: "Consciousness Beyond Life, The Science of the Near-Death Experience"‏ (HarperCollins, 2010). בספרו מוכיח ואל לומל כי הקיום של תודעה אינו מוגבל לפעילות הנוירולוגית במוח. הוא מציע כי המוח הוא רק מעין מסוף המאפשר גישה למודעות כלשהי שאינה מקומית, כלומר אינה למוגבלת פיזית לגוף האדם. במודל שמציע ואן לומל למוח האנושי, הוא משמש כמעין מסוף מחשב אשר ניגש לבסיס נתונים מרכזי או לאינטרנט. הוא משער בנוסף כי DNA ומכניקה קוונטית יכולים לאפשר גישה כזו למידע לא מקומי ומודל זה מתיימר להציע פתרון כיצד תופעות המאפיינות מוות קליני יכולות להתהוות ואף להירשם בזיכרון למרות שאין להם פעילות מוחית כלל ב-EEG. Van Lommel, P., van Wees, R., Meyers, V. and Elfferich, I. (2001) Near-death experience in survivors of cardiac arrest: a prospective study in the Netherlands. Lancet 358: 2039-2045. Van Lommel, P. (2004). About the continuity of our consciousness. Advances in Experimental Medicine and Biology 550: 115-132. Van Lommel, P. (2006). Near-Death Experience, Consciousness and the Brain. A new concept about the continuity of our consciousness based on recent scientific research on near-death experience in survivors of cardiac arrest. World Futures, The Journal of General Evolution 62: 134-152. Consciousness Beyond Life: The Science of the Near-Death Experience (2010, 2011) Van Lommel, P. (2011). Near-death experiences: the experience of the self as real and not as an illusion. Annals of the New York Academy of Sciences 1234: 19-28. Van Lommel, P. (2013). Nonlocal Consciousness. A concept based on scientific research on near-death experiences during cardiac arrest. Journal of Consciousness Studies 20: 7-48. מדיה וקבצים בנושא פים ואן לומל בוויקישיתוף פים ואן לומל, ברשת החברתית פייסבוק
השערת גודמן

באנליזה מרוכבת, השערת גודמן היא השערה בדבר המקדמים של פונקציות מולטי-ולנטיות, המכלילה את משפט דה ברנז'. את ההשערה ניסח אדולף וינקלר גודמן, מתמטיקאי שעסק רבות בתורת הפונקציות המולטי-ולנטיות. תהי f ( z ) = ∑ n = 1 ∞ b n z n {\displaystyle f(z)=\sum _{n=1}^{\infty }{b_{n}z^{n}}} היא פונקציה p {\displaystyle p} -ולנטית. ההשערה טוענת כי המקדמים מקיימים: | b n | ≤ ∑ k = 1 p 2 k ( n + p ) ! ( p − k ) ! ( p + k ) ! ( n − p − 1 ) ! ( n 2 − k 2 ) | b k | {\displaystyle |b_{n}|\leq \sum _{k=1}^{p}{\frac {2k(n+p)!}{(p-k)!(p+k)!(n-p-1)!(n^{2}-k^{2})}}|b_{k}|} גודמן ומתמטיקאים רבים הגיעו לתוצאות חלקיות בדבר ההשערה. היא הוכחה למספר משפחות פונקציות ספציפיות, ובמקביל הוכחו חסמים חלשים יותר מהטענה עצמה. משפט: כאשר p = 2 , 3 {\displaystyle p=2,3} השערת גודמן נכונה עבור פונקציות מהצורה P ∘ ϕ {\displaystyle P\circ \phi } כאשר P {\displaystyle P} הוא פולינום ו- ϕ {\displaystyle \phi } היא אוניוולנטית. A. W. Goodman, ON SOME DETERMINANTS RELATED TO p-VALENT FUNCTIONS, 1948 Abdallah Lyzzaik and David Styer, Goodman's Conjecture and the Coefficients of Univalent Functions, Proceedings of the American Mathematical Society, 1978
ספר המורמונים

האם התכוונתם ל... ספר מורמון – ספר קדוש למורמונים ספר המורמונים (מחזמר) – מחזמר סאטירי שהוצג לראשונה בשנת 2011
גרינהורן (פירושונים)

האם התכוונתם ל... גרוס גרינהורן – הר ברכס האלפים הברניים. קליין גרינהורן – הר ברכס האלפים הברניים. מעבר גרינהורנלוקה – מעבר הרים ברכס האלפים הברניים.
יעקב ישראל לוגאסי

הרב יעקב ישראל לוגאסי הוא דרשן, מרצה ב"ערכים" וב"הידברות", סופר ובעל תוכניות רדיו. באתר קול הלשון, מוצעים מאות משיעורי הרב להורדה, במגוון תחומים, כגון פרשת השבוע, מועדי השנה, מוסר, ימות המשיח, צניעות, אמונה וביטחון וענייני רוח נוספים. נולד בירושלים למשפחה חרדית מיהדות מרוקו. למד בישיבות שונות בעיר, בהן ישיבת פורת יוסף. בצעירותו החל הרב להרצות ולהעביר שיעורי תורה ומוסר ברחבי הארץ. עסק בכתיבת סדרת הספרים "שובה ישראל" המונה למעלה משלושים חלקים. הצטרף לארגון ערכים והפך למרצה בכיר. משדר בתחנות רדיו חרדיות, ובהן ברדיו "קול הנשמה" ו"קול ברמה". תוכניות אלו עסקו בנושאי אמונה ומוסר בשיתוף עם המאזינים אשר נתנו דוגמאות להתמודדות מחיי היום יום. כיום הרב ממשיך בהעברת שיעורים בנושאי אמונה ומוסר ברחבי הארץ, פעיל בארגון "הידברות" ומשדר תוכנית קבועה בשם "אמונה וביטחון" ברדיו "קול ברמה". נר לרגלי (באתר תורת אמת) חיה באמונה (באתר תורת אמת) ישמח ישראל - פתרונות ביהדות לבעיות הנפש כל עכבה לטובה מראות הצובאות בית יעקב תקנת השב ברומו של עולם חי בתודה סדרות ספרים שובה ישראל בים דרך אמונת ישראל חיים של אמונה חיים של קדושה חיים של שמחה נחמת ישראל אות ישראל באמונתו יחיה שיעורי הרב לוגאסי, באתר הידברות הרב יעקב ישראל לוגאסי, ברשת החברתית פייסבוק מידע על יעקב ישראל לוגאסי בקטלוג הספרייה הלאומית שיעורי הרב יעקב ישראל לוגאסי באתר "קול הלשון" יעקב ישראל לוגאסי, דף שער בספרייה הלאומית יעקב ישראל לוגאסי, ברשת החברתית פייסבוק יעקב ישראל לוגאסי, אות ישראל, באתר היברובוקס יעקב ישראל לוגאסי, חי בגבורה, באתר היברובוקס יעקב ישראל לוגאסי, נר לרגלי, באתר היברובוקס יעקב ישראל לוגאסי, ישועת ישראל, באתר היברובוקס יעקב ישראל לוגאסי, שובה ישראל, באתר היברובוקס יעקב ישראל לוגאסי, הגיון ליבי, באתר היברובוקס יעקב ישראל לוגאסי, נצח ישראל, באתר היברובוקס יעקב ישראל לוגאסי, אמונת ישראל, באתר היברובוקס יעקב ישראל לוגאסי, שמע ישראל, באתר היברובוקס יעקב ישראל לוגאסי, אהבתי אתכם, באתר היברובוקס יעקב ישראל לוגאסי, משפטי ישראל, באתר היברובוקס יעקב ישראל לוגאסי, נחמת ישראל, באתר היברובוקס ארכיון התוכניות אמונה וביטחון של הרב לוגאסי, באתר רדיו קול ברמה.
נמל התעופה הבין-לאומי סנגסטר

נמל התעופה הבין-לאומי סנגסטר (באנגלית: Sangster International Airport) הוא נמל תעופה בינלאומי כ-5 ק"מ ממזרח למונטיגו ביי, ג'מייקה. שמו המקורי של הנמל היה נמל התעופה מונטיגו ביי, וב-1967 נקרא על שמו של ראש ממשלת ג'מייקה, דונלד סנגסטר. זהו נמל התעופה העמוס ביותר בג'מייקה ובאיים הקריבים כולם. ג'מייקה הייתה אי פעיל מבחינת תחבורה אווירית עוד מראשית ימי התעופה. ב-1940 הוחלט על הקמת נמל תעופה במקום וב-1947 הושלמה בנייתו. מונטיגו ביי הייתה עיר נופש לעשירים ומפורסמים מארצות הברית וקווי התעופה הראשונים לאזור, שהיו קווי חופשה ונופש, הופעלו על ידי חברת פאן אמריקן וורלד איירווייז, שהפעילה את השדה עד 30 בספטמבר 1949, אז נטלה ממשלת ג'מייקה את הפעלת השדה. מבנה הטרמינל הראשון הוקם ב-1953 ועם השנים הפך הנמל לגדול ולעמוס יותר משני נמלי התעופה הבינלאומיים של ג'מייקה (השני הוא נמל התעופה הבינלאומי נורמן מנלי ליד קינגסטון). בנמל עברו בשנת 2014 3,633,998 נוסעים. מבין 1.7 מיליון תיירים המגיעים לאי, 72% משתמשים בנמל תעופה זה. זהו נמל התעופה המועדף על מטיילים שנוסעים ליעדי נופש פופולריים כמו מונטיגו ביי, נגריל או אוצ'ו ריוס. שדה התעופה מאכלס גם מטוסים פרטיים עם אזור נפרד לאותם מטוסים, כולל דלפקי הגירה ושירות מכס נפרד. בין החברות המפעילות טיסות לנמל אייר קנדה, אמריקן איירליינס, ג'ט בלו איירווייז, דלתא איירליינס, וירג'ין אטלנטיק, ווסט ג'ט, יונייטד איירליינס, סאות'ווסט איירליינס, קופה איירליינס, קיימן איירווייז, תומאס קוק איירליינס, ת'ומסון איירווייז, US איירווייז ו-Arkefly. ב-21 בינואר 1960 התקלקל אחד מארבעת מנועיו של מטוס לוקהיד קונסטליישן של חברת התעופה הקולומביאנית אוויאנקה שהיה בטיסה סדירה מניו יורק לבוגוטה דרך מונטיגו ביי. המטוס תוקן במיאמי והמשיך בדרכו. בעת הנחיתה במונטיגו ביי התרסק המטוס על המסלול ועלה בלהבות. 35 נוסעים (מתוך 39) ו-2 אנשי צוות (מתוך 7) נספו בתאונה האווירית הקשה ביותר שפקדה את ג'מייקה. מדיה וקבצים בנושא נמל התעופה הבין-לאומי סנגסטר בוויקישיתוף אתר האינטרנט הרשמי של נמל התעופה הבין-לאומי סנגסטר ריכוז נתונים על נמל התעופה Sounds familiar, doesn't it?, .Jamaica Observer, ‏21 בינואר 2010 דף הנתונים באתר נמל התעופה tripsavvy, Sangster International Airport Guide על התאונה באתר בטיחות אווירית
קווקה

קווקה (באנגלית: Quokka; שם מדעי: Setonix brachyurus) הוא מין של חיית כיס קטנה, המהווה מין יחיד בסוג Setonix, שגודלו כגודל חתול בית. הקווקה היא אוכלת-צמחים הפעילה בעיקר בלילה. ניתן למצוא אותה באיים קטנים ליד חופי אוסטרליה המערבית, בייחוד באי רוטנסט שליד פרת' ובאי בולד שליד אלבני. מושבה יבשתית קטנה של קווקה חיה בשמורת הטבע טוּ פִּיפּלְז בֵּיי (Two Peoples Bay), שם היא מתקיימת במקביל לחיית כיס קטנה אחרת, קנגורו חולדתי גילברט (Potorous gilbertii). הקווקה היא אחד היונקים האוסטרליים הראשונים שהאירופים ראו. הימאי ההולנדי סמואל פולקרטזון דיווח שראה "חתול בר" באי רוטנסט בשנת 1658. ב-1696, וילם דה פלמינג זיהה אותן בטעות כעכברושי ענק, ועל שמן קרא לאי "רוטה-נסט", בהולנדית "קן-עכברושים". המילה "קווקה" נגזרה ממילה בשפה האבוריג׳ינית ניונגר (Nyungar), שכנראה נהגתה גווגה. משקלה של קווקה נע בין 2.5 ל-5 ק״ג, אורך גופה 40–90 ס״מ ואורך זנבה 25–30 ס״מ - זנב קצר יחסית לחיות כיס. היא בעלת מבנה עגלגל, אוזניים מעוגלות וראש רחב וקצר. אף על פי שהיא נראית כקנגורו קטן מאוד, היא יכולה לטפס על עצים ועל שיחים. פרוותה הגסה בגוון חום ערמוני המתבהר לגוון חול בפרווה התחתונה. קווקה אינה פוחדת מאנשים ופעמים רבות מתקרבת אליהם, בייחוד באי רוטנסט. עם זאת, אין זה חוקי לבוא במגע עם קווקה ברוטנסט. בטבע קווקה נעה באזור מצומצם מאוד בדרום-מערב אוסטרליה המערבית. מספר אוכלוסיות קטנות מפוזרות על היבשה, אוכלוסייה גדולה חיה באי רוטנסט, ואוכלוסייה קטנה באי בולד ליד אלבני. באיים אין שועלים וחתולים. ברוטנסט קואקות נפוצות במגוון בתי גידול, מחורש חצי-צחיח ועד גנים המטופחים בידי אדם. למרות מספרה הגדול באיים, אזור המחיה של קווקה ביבשה מצומצם מאוד ומוגדר כפגיע. בשטח זה מאיימים על הקווקה מיני חיות שאינם ילידי האזור, כמו שועלים, ועל כן הקווקה נזקקת לכיסוי צפוף של הקרקע למסתור. בירוא יערות ופיתוח חקלאי צמצמו את בית הגידול של הקווקה, ובכך דרדרו עוד את מצבה. פלישתם של חתולים, כלבים ודינגו החמירה עוד את הבעיה, ובהמשך גם ייבוש ביצות ושריפת צמחייתן. יתרה מכך, שגר של הקווקה הוא לרוב בן ולד אחד, אחת לשנה. על אף שהקווקות מזדווגים לעיתים תכופות, צירוף הנתונים של גודל השגר, בית הגידול המצטמצם והטורפים מביא לנדירותם. מדיה וקבצים בנושא קווקה בוויקישיתוף קווקה, באתר אנציקלופדיה בריטניקה (באנגלית) קווקה, באתר ITIS (באנגלית) קווקה, באתר NCBI (באנגלית) קווקה, בבסיס הנתונים ARKive (באנגלית) קווקה, באתר האנציקלופדיה של החיים (באנגלית) קווקה, באתר GBIF (באנגלית) קווקה באתר הרשימה האדומה של IUCN
משפט נושירו-ורשבסקי

באנליזה מרוכבת, משפט נושירו-ורשבסקי (Noshiro–Warschawski theorem) (לעיתים קריטריון נושירו-ורשבסקי) נותן תנאי מספיק להיותה של פונקציה הולומורפית אוניוולנטית, כלומר גם חד חד ערכית, בתחום הגדרתה. ממנו נובע משפט אלכסנדר (Alexander), המדבר על פונקציות אוניוולנטיות בעיגול היחידה. המשפט נקרא על שמם של המתמטיקאים סטפן ורשבסקי ונושירו. תהי f : Ω → C {\displaystyle f:\Omega \to \mathbb {C} } פונקציה הולומורפית בתחום קמור Ω {\displaystyle \Omega } . המשפט קובע כי אם קיים α ∈ R {\displaystyle \alpha \in \mathbb {R} } כך ש- R e ( e i α f ′ ( z ) ) > 0 {\displaystyle Re(e^{i\alpha }f'(z))>0} לכל z ∈ Ω {\displaystyle z\in \Omega } , אז f {\displaystyle f} אוניוולנטית ב- Ω {\displaystyle \Omega } , כלומר גם חד חד ערכית. יהיו z 1 ≠ z 2 ∈ Ω {\displaystyle z_{1}\neq z_{2}\in \Omega } . נבצע אינטגרל קווי על הקו γ ( t ) = z 1 + ( z 2 − z 1 ) t {\displaystyle \gamma (t)=z_{1}+(z_{2}-z_{1})t} , המוכל בתחום כי הוא קמור. נקבל לפי המשפט היסודי: f ( z 1 ) − f ( z 2 ) = ∫ γ f ′ ( z ) d z = ∫ 0 1 f ′ ( γ ( t ) ) ( z 2 − z 1 ) d t = ( z 2 − z 1 ) e − i α ∫ 0 1 e i α f ′ ( γ ( t ) ) d t {\displaystyle f(z_{1})-f(z_{2})=\int _{\gamma }{f'(z)dz}=\int _{0}^{1}{f'(\gamma (t))(z_{2}-z_{1})dt}=(z_{2}-z_{1})e^{-i\alpha }\int _{0}^{1}{e^{i\alpha }f'(\gamma (t))dt}} האגף הימני שונה מאפס, כי נתון R e ( e i α f ′ ( z ) ) > 0 {\displaystyle Re(e^{i\alpha }f'(z))>0} . מקרה פרטי חשוב של המשפט הנ"ל הוא: משפט אלכסנדר: אם f : D = { z : | z | < 1 } → C {\displaystyle f:D=\{z:|z|<1\}\to \mathbb {C} } פונקציה הולומורפית כזו ש- ∀ z ∈ D : R e ( f ′ ( z ) ) > 0 {\displaystyle \forall z\in D:Re(f'(z))>0} , אז f {\displaystyle f} חד חד ערכית ב- D {\displaystyle D} . כדי להוכיח שהפונקציה f ( z ) = − z − 2 − l n ( 1 − z ) {\displaystyle f(z)=-z-2-ln(1-z)} היא חד-חד-ערכית ב- D {\displaystyle D} , נשים לב ש- f ′ ( z ) = 1 + z 1 − z {\displaystyle f'(z)={\frac {1+z}{1-z}}} ; זוהי העתקה קונפורמית ממעגל היחידה לחצי המישור הימני, ולכן R e ( f ′ ( z ) ) > 0 {\displaystyle Re(f'(z))>0} , ולכן לפי המשפט f {\displaystyle f} חד חד ערכית. הדרישה שהתחום Ω {\displaystyle \Omega } יהיה קמור היא הכרחית. Tim הוכיח בשנת 1951 כי לכל תחום לא קמור ופשוט קשר בעל לפחות 2 נקודות שפה, קיימת פונקציה הולומורפית f {\displaystyle f} כזו ש- R e ( f ′ ( z ) ) > 0 {\displaystyle Re(f'(z))>0} אך היא איננה חד-חד-ערכית. גודמן הוכיח גרסה כללית יותר של המשפט עבור פונקציות p-ולנטיות (לפרטים ראו בקריאה נוספת): משפט: אם f : Ω → C {\displaystyle f:\Omega \to \mathbb {C} } פונקציה הולומורפית בתחום קמור Ω {\displaystyle \Omega } , וקיים מספר טבעי p {\displaystyle p} ומספר ממשי α {\displaystyle \alpha } כך ש- ∀ z ∈ Ω : R e ( e i α f ( p ) ( z ) ) > 0 {\displaystyle \forall z\in \Omega :Re(e^{i\alpha }f^{(p)}(z))>0} , אז f {\displaystyle f} היא לכל היותר p-ולנטית ב- Ω {\displaystyle \Omega } . פונקציה אוניוולנטית חומר עם הסבר של המשפט
ניניאן סטיבן

סר ניניאן מרטין סטיבן (באנגלית: Sir Ninian Martin Stephen;‏ 15 ביוני 1923 – 29 באוקטובר 2017) היה משפטן אוסטרלי שכיהן כשופט בית המשפט העליון של אוסטרליה עד אשר מונה להיות המושל הכללי ה-20 של אוסטרליה. סטיבן נולד בעיר הנלי שעל התמזה במחוז אוקספורדשייר שבאנגליה. עוד לפני שמלאה לו שנה, מת אביו, פרדריק, שבמלחמת העולם הראשונה שירת כשליח על אופנוע וניניאן גודל על ידי אמו, ברברה. סטיבן למד בבית הספר על שם סנט פול שבמערב קנזינגטון, לונדון ובהיותו ילד היגר עם משפחתו לאוסטרליה, שם המשיך את לימודיו בבית הספר התיכון של הקולג' הסקוטי במלבורן. את לימודיו הגבוהים הוא החל באוניברסיטת מלבורן, אך הם נקטעו כאשר פרצה מלחמת העולם השנייה, שבה הוא שירת בדרגת קורפורל (מקביל לרב"ט בצה"ל) בקבוצת התובלה הימית השלישית של חיל ההנדסה של צבא אוסטרליה בגינאה החדשה ובבורנאו והשתחרר ב-1946 בדרגת לוטננט. ב-1950 השלים סטיבן את לימודי המשפטים והוסמך על ידי לשכת עורכי הדין של ויקטוריה ב-1952. בשנות השישים היה סטיבן אחד מעורכי הדין המסחריים והחוקתיים המובילים באוסטרליה. ב-1966 הוא מונה להיות פרקליט הכתר (Queen's Counsel). ב-30 ביוני 1970, מונה סטיבן להיות שופט בבית המשפט העליון של מדינת ויקטוריה. בתפקיד זה הוא כיהן עד ה-29 בפברואר 1972, אז ויתר עליו כדי להתמנות כשופט בבית המשפט העליון של אוסטרליה. למרות שהוא מונה על ידי ממשלה מטעם המפלגה הליברלית האוסטרלית, הוא לא הוכיח עצמו כבעל דעות שמרניות בנוגע לזכויות של המדינות. על פי דעותיו הוא ניצב ב"מרכז המתון" של חבר השופטים, בין הארכי-שמרן, סר גרפילד ברוויק לבין ליונל מרפי הרדיקלי. ב-1982 הוא היה חלק מהרוב שהחליט על הפירוש המורחב של הסמכויות של חוקת אוסטרליה במסגרת משפט קורוורטה נגד ביילקה-פטרסן (Koowarta v Bjelke-Petersen). במרץ 1982, בעצת ראש ממשלת אוסטרליה, מלקולם פרייזר, מינתה המלכה אליזבת השנייה את סטיבן לתפקיד המושל הכללי של אוסטרליה. ב-29 ביולי 1982, עם פרישתו של סר זלמן כהן, הוא הושבע לתפקידו. ב-1983, לאחר שפרייזר הובס על ידי מפלגת הלייבור בראשותו של בוב הוק, לא הייתה לסטיבן כל בעיה לעבור לעבוד עם מממשלת הלייבור. ב-1987, בעצתו של הוק, האריכה המלכה את תקופת כהונתו של סטיבן ב-18 חודשים, כאות הערכה אישית וכדי לאפשר לביל היידן (שהוק הבטיח לו להיות המושל הכללי הבא), לעזוב את החיים הפוליטיים בזמן המתאים. סטיבן הוא המושל הכללי היחיד שאישר שני פיזורים כפולים של שני בתי הפרלמנט האוסטרלי, ב-1983, על פי בקשתו של פרייזר וב-1987, על פי בקשתו של הוק. ב-1989, מונה סטיבן להיות השגריר למען הסביבה (Ambassador for the Environment) הראשון של אוסטרליה. במהלך שלוש שנות כהונתו בתפקיד זה, הוא הקדיש את עצמו בעיקר לפעילות למען איסור הכרייה באנטארקטיקה. ב-1991 הוא לקח על עצמו משימה קשה כיושב ראש ועדה לתיווך במשא ומתן לשלום בצפון אירלנד. בין השנים 1993–1997 הוא כיהן כשופט בבית הדין הפלילי הבינלאומי ליוגוסלביה לשעבר ובבית הדין הפלילי הבינלאומי לרואנדה. החל מ-1998 הוא כיהן כיושב ראש מועצת האזרחות של אוסטרליה (Citizenship Council). ב-1994 הוא פעל כשליח מיוחד של מזכ"ל האו"ם לפתרון הסכסוך בבנגלדש. ב-29 באוקטובר 2017, בגיל 94, סטיבן נפטר במלבורן. מדיה וקבצים בנושא ניניאן סטיבן בוויקישיתוף The Bob Hawke Prime Ministerial Centre website High Court of Australia (2010). "About the Justices". Retrieved 7 May 2011. AAP, ‏Former governor general Sir Ninian Stephen dies aged 94, Guardian, 29 באוקטובר 2017
CPM

האם התכוונתם ל... נתיב קריטי – באנגלית: Critical path method, מושג בניהול פרויקטים המתייחס לשרשרת פעילויות הקשורות זו בזו, אשר כל שינוי בתאריכים שלהן ישפיע על מועד סיום הפרויקט. עלות לחשיפה – באנגלית: Cost Per Mille, כינוי בענף הפרסום באינטרנט לשיטת תשלום שבה משלם המפרסם בהתאם למספר החשיפות שהפרסומת מקבלת. תנועה פסיבית רציפה – באנגלית: Continuous Passive Motion, מכשיר המשמש לשלב הראשון בשיקום לאחר ניתוח או טראומה אורתופדית או לאחר שבץ. CP/M – מערכת הפעלה בסיסית אשר שימשה כתשתית התוכנה במיקרו מחשבים עד להופעתו של המחשב האישי ה-IBM PC.
חוה בכרך

חוה בכרך (בערך ה'שמ"ה, 1585 – ה'תי"ב, 1652[דרוש מקור]) הייתה מלומדת יהודייה נודעת במאה ה-17. מלבד ידיעותיה התורניות וחידושי הלכה שהתפרסמו בשמה, הייתה מיוחסת מאוד, נכדתו של המהר"ל מפראג, אשתו של רבי אברהם שמואל בכרך וסבתו של רבי יאיר חיים בכרך, שקרא את שם ספרו הנודע "חות יאיר" על שמה. חוה כ"ץ נולדה לפייגל'ה בתו השנייה של המהר"ל מפראג ולרב יצחק כ"ץ, רבן של וינה, ניקלשבורג ומוראביה כולה, אחיה היו רבי חיים הכהן כ"ץ, רבן של ניקלשבורג ומוראביה אחרי אביו, ומאוחר יותר ראש ישיבה בפראג, ורבן של פרנקפורט דמיין ופוזנא; ורבי נפתלי הכהן כ"ץ מלובלין. בגיל 15 נישאה לרב אברהם שמואל בכרך שהיה דרשן בפראג, ומאוחר יותר התמנה לרבן של וורמס ומדינת פפאלץ. החתונה התקיימה בפראג בנוכחות סבה הזקן, המהר"ל מפראג. אמה, למדנית בפני עצמה לימדה אותה כבר מגיל צעיר את ספרות היסוד התורנית. היא נודעה בשל למדנותה הרבה, סופר עליה כי למדה והתפלפלה בהלכה עם תלמידי אביה. היא הייתה בקיאה בתלמוד הבבלי ובתלמוד הירושלמי במדרשי חז"ל ובספרות השו"ת וההלכה. לא הייתה זו תופעה שכיחה בקרב נשים במאה ה-16 וה-17, ונכדה כותב עליה כי ”היתה אם כל חי בתורה ובמעשים, אשר אשה בכל אלה לא מצאנו”. נאמר עליה עוד שהייתה לומדת את המדרש לבדה מבלי להזדקק לפרשני המדרש, והייתה מעבירה ביקורת על הפירוש "מתנות כהונה" של רבי יששכר בער כ"ץ. בכ"ז באייר ה'שע"ה, 26 במאי 1615, חמישה שבועות לאחר גירוש וורמייזא, התאלמנה מבעל נעוריה שנפטר באלשבאך (אנ'), והיא בת 30 בלבד. היא נסעה עם בנה שמשון (1600–1670) שהיה אז כבן שמונה לגור אצל אמה בפראג וסירבה להינשא בשנית עד סוף חייה. גם כשרבי ישעיה הלוי הורוויץ הנודע בכינויו "השל"ה", שלח להציע לה להינשא לו, לאחר פטירת אשתו חיה בשנת ה'ש"ף (1620), עמדה בסירובה זה. כשהתמנה בנה רבי שמשון לכהן כרב בגדינג(אנ'), מוראביה, בשנת ה'שפ"ד (1624), נסעה עמו לגדינג והתגוררה בביתו. היא המשיכה להתגורר עמו גם כשקיבל בשנת ה'ת"י (1650) את משרת הרבנות בוורמייזא. בשנת ה'תי"א החליטה לעלות בגפה לארץ ישראל, אך נפטרה בדרך בעיר סופיה. נכדה, רבי יאיר חיים בכרך, הנציח את זכרה בספרו הנודע "חות יאיר", ותיאר את קורות חייה בהקדמתו לספרו זה. לודוויג לוויזון, נפשות צדיקים, פרנקפורט 1855, עמ' 54-55, באתר היברובוקס (בגרמנית) שלמה אשכנזי, נשים למדניות (סקירה היסטורית), תל אביב: תבונה, תש"ב. עמ' מ-מג. הרב ישראל דנדרוביץ, "ואישה חכמה השיבה...", בתוך: אור ישראל (מונסי) גיליון נ, יג (ב), עמ' קפז-קצו, באתר היברובוקס לודוויג כתב על פי הקדמת נכדה בעל חוות יאיר שנפטרה בשנת 1651. ראו בסוף הקדמתו לספר זה: ”ואכן, חות יאיר: יאיר המיוחס לאשה חסידה חוה”. לפי הסברו של אברהם גוטסדינר, הארי שבחכמי פראג, בתוך: אזכרה ח"ג, ירושלים: מוסד הרב קוק ומוסד ביאליק, תרצ"ז, עמ' שלח, הערה 21, כוונתו למשחק מילים עם ההגייה האשכנזית של "חות יאיר" שנשמעת כמו: חאַווֶעס יאיר, כאומר: חוה'ס יאיר, יאיר של חוה. המבטא את העובדה שהמחבר הרב יאיר חיים בכרך, מייחס את עצמו כנכדה של אותה אשה מפורסמת, חוה. ראו: הארי שבחכמי פראג, עמ' שטו. ראו: יצחק דוב פלד, ר' יאיר חיים בכרך, בתוך: מפתח השמות "חלקי אבנים", נספח לשו"ת "נשאל דוד", ירושלים תשמ"ב, עמ' רלג, באתר היברובוקס
רופשיץ

רופשיץ (בפולנית: Ropczyce, רופצ'יצה; ביידיש: ראָפּשיץ) היא עיר בדרום מזרח פולין, הממוקמת בעמק נהר וילופולקה (יובל של נהר ויסלוקה). אוכלוסיית העיר מונה כ-26,059 (בשנת 2007). רופשיץ נזכרת לראשונה בשנת 1252, ובתקופה זו הוחרבה מספר פעמים בפלישות הטטרים והליטאים. בשנת 1362 הוענקו לרופשיץ זכויות עיר. בחלוקת פולין בסוף המאה ה-18 נכללה העיר בתחום גליציה האוסטרית. בשנת 1880 נמנו בעיר 1,156 יהודים. בין מלחמות העולם נמנו בה כ-850 יהודים, שהיוו כרבע מתושביה, והתקיימה בה פעילות של המפלגות הציוניות ושל אגודת ישראל. העיר ידועה בעיקר כמקום התפתחותה של חסידות רופשיץ, וכן כמקום מגורי מייסדה רבי נפתלי צבי הורוויץ. עם כיבוש העיר בידי הגרמנים ב-8 בספטמבר 1939, החלו אלו לחטוף את יהודיה לעבודות כפייה, ורצחו בה כמה מנכבדי הקהילה, לרבות הרב יצחק ליברמן. עם הגעת פליטים יהודים לעיר, הגיע מספר היהודים בה בסוף 1941 לכ-1,050. עד יוני 1942 שולחו כ-200 גברים יהודים מהעיר למחנה עבודה בפוסטקוב, ו-23 יהודים נרצחו בעיר. בסוף חודש זה הובאו לעיר יהודים אחרונים מיישובי הסביבה, וכל יהודי המקום רוכזו בגטו. ב-23 ביולי 1942 בוצעה אקציית חיסול בגטו שבעיר, תוך רצח הקשישים והילדים במקום, וגירוש כל יתר היהודים לסנדז'ישוב, משם שולחו כעבור זמן מה למחנה ההשמדה בלז'ץ. מדיה וקבצים בנושא רופשיץ בוויקישיתוף אתר האינטרנט הרשמי של רופשיץ רופשיץ (רופצ'יצה, Ropczyce), באנציקלופדיה של הגטאות, באתר יד ושם רופצ'יצה באתר מרכז מורשת יהדות פולין "רופשיץ", באתר השטעטל הווירטואלי "רופשיץ", באתר JewishGen (באנגלית) קטרינה קרישי, רופצ'יצה, אנציקלופדיה של המחנות והגטאות (כרך II, חלק A, עמ' 563–564), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) רופשיץ (פולין), דף שער בספרייה הלאומית
יהודה נהרי הלוי

יהודה נהרי הלוי (נולד ב-2 באוקטובר 1985) הוא שחקן ישראלי. נהרי נולד בשכונת נווה עמל בהרצליה. את שירותו בצה"ל עשה בגדוד חרוב. הוא למד שלוש שנים משחק בבית הספר "הדרך", וכן למד משחק מול מצלמה אצל רותי דייכס, וסדנת "שקט מצלמים רעש" בסדנאות הבמה. נהרי שיחק במחזמר "ספר הג'ונגל", "הנסיכה והצפרדע", "מועדון ארוחת הבוקר". בתיאטרון תהל שיחק במחזה "רומיאו ויוליה חוזרים למקורות" בבימויו של יובל כרמי. בתיאטרון חיפה שיחק במחזה "בילי שוורץ". בתיאטרון גבעתיים שיחק במחזה "על החיים ועל המוות", פרי עטה של נטע מגן. בספארי ברמת-גן שיחק במופע בבימויו של אמיר פרישר גוטמן, "סימבה מלך הספארי". הוא שיחק בהצגת הילדים "הדוד חיים". בשנת 2018 השתתף במופע הקומי-סאטירי על עולם הרוח והניו-אייג' "מוארים בע"מ" בתפקידי הפקה ובתפקיד קולו של אלוהים. בשנה 2019 שיחק בהצגה "לשם ובחזרה" של התיאטרון העברי. במהלך השנים שיחק במספר סרטים וסדרות טלוויזיה. בין השנים 2009–2010 שיחק בתפקיד ראשי בסדרת הנעורים "תיכון השיר שלנו", בה גילם את דמותו של אסי דמתי. ב-2009 שיחק בסדרת הנעורים פרי יצירתו של גיורא חמיצר - "האי" בתפקיד אורח. בשנת 2013 שיחק בסרטו של דן תורג'מן "רימון הזהב" וגילם את יחיה, וכן שיחק בסרט של יריב מוזר "שבלולים בגשם", בתפקיד ניר. באותה שנה שיחק בסדרה "פרופיל 64" ששודרה ב ערוץ 10. בשנת 2014 שיחק בסרט קצר "אישך, תשוקתך", לצדה של מיטל גל סויסה. ושיחק בסדרת הדרמה של HOT - "מתים לרגע" בתפקיד גיא, כדורגלן עם בעיה רפואית. בשנת 2015 לוהק לעונה השנייה של סדרת הדרמה קומדיה פרי יצירתו של מאור זגורי, "זגורי אימפריה", בה הוא מגלם את דמותו של נירו, המנהל רומן עם האחות הבכורה לבית משפחת זגורי, מירי (יפית אסולין), שבסוף מתגלה כגיי. באותה שנה הצטלם לסרט "חתונה מנייר" לצידם של אסי לוי, מורן רוזנבלט, רועי אסף. הסרט הוקרן בדצמבר של אותה שנה. בשנת 2019 לוהק לתפקיד הראשי לסרט "ימים נוראים", אשר עוקב אחר האירועים שהובילו לרצח ראש הממשלה יצחק רבין מנקודת מבטו של הרוצח. בסרט מגלם נהרי את דמותו של יגאל עמיר. בשנת 2020 השתתף בעונה השלישית של תוכנית המציאות "נינג'ה ישראל" במקצה ה-VIP והגיע למקום השלישי. נהרי מתגורר בפרדס חנה. בינואר 2022 פורסם בוואלה כי נהרי טוען כי איש הטלוויזיה והיוצר אסי עזר הטריד אותו מינית עשור קודם לכן, כשבחן אפשרות ללהקו לסדרת הטלוויזיה "להיות איתה". כשנה לפני מועד פרסום הכתבה הגיש נהרי תלונה במשטרה בנושא, אך זו נסגרה מפאת התיישנות. נהרי נבדק בפוליגרף ויצא דובר אמת. בתגובה נבדק גם עזר ויצא דובר אמת גם הוא. במרץ 2023, נדחתה תביעת לשון הרע שהגיש נגד התוכנית "ערב טוב עם גיא פינס" וחויב לשלם הוצאות משפט. יהודה נהרי הלוי, ברשת החברתית פייסבוק יהודה נהרי הלוי, ברשת החברתית אינסטגרם יהודה נהרי הלוי, במיזם "אישים" לתיעוד היצירה הישראלית יהודה נהרי הלוי, במסד הנתונים הקולנועיים IMDb (באנגלית) יהודה נהרי הלוי, באתר "אידיבי", מאגר הידע העברי לקולנוע ישראלי ועולמי יהודה נהרי הלוי, באתר ספר הקולנוע הישראלי מאיה כהן, אור יהודה: אחרי פרשת אסי עזר - יהודה נהרי עוזר לגברים אחרים, באתר ישראל היום, 10 במרץ 2022 ציון נאנוס, ‏הסרט שיכניס אתכם לראש של הרוצח: מה גרם ליגאל עמיר לירות בראש הממשלה?, באתר ‏מאקו‏, 20 בספטמבר 2019 שגיא בן נון‏, "פתאום אסי עזר שלף את האיבר. 'זה לא מגרה אותך?', הוא שאל. 'תנסה, מה אכפת לך'", באתר וואלה, 5 בינואר 2022 רן בוקר, אסי עזר נבדק בפוליגרף על הטענות להטרדה מינית: "נמצא דובר אמת", באתר ynet, 10 בינואר 2022 ערן סויסה, תביעת לשון הרע של יהודה נהרי נגד "גיא פינס" נדחתה - יחויב בתשלום, באתר ישראל היום, 6 במרץ 2023